Suresh 78 Views bse
దేశీయ గణాంకాలు, ప్రపంచ మార్కెట్ల కదలికలు
ముంబయి,ఆగస్టు 13: ఉత్తరకొరియా, అమెరికా మధ్య్పస్తుతం నెలకొన్నయుద్ధవాతావరణం ప్రపంచ వ్యాప్తంగా ఇన్వెస్టర్లలో ఆందోళనలు రేపింది. దీనితో అమెరికా సహా ఆసియా వరకూ స్టాక్‌ మార్కెట్లు గత వారం పతనం అయ్యాయి. ఫలితంగా దేశీ స్టాక్‌ మార్కెట్లు గత వారం పతనం అయ్యాయి. ప్రామాణిక సెన్సెక్స్‌ 1000 పాయింట్లకుపైగా దిగజారింది. ఉత్తరకొరియా క్షిపణి పరీక్షలుచేపడితే అంతర్జాతీయ స్థాయిలో సెంటిమెంట్‌కు దెబ్బతగులుతుందని, ఇది దేశీయంగా కూడా తీవ్రప్రభావం చూపుతుందని మార్కెట్‌నిపుణుల అంచనా. వచ్చేవారం దేశీయంగా పలు ఆర్ధిక గణాంకాలు వెలువడతాయి. 14వ తేదీ సోమవారం జులై నెల టోకుధరలద్రవ్యోల్బణ గణాంకాలు వెల్లడి అవుతాయి. మేనెలలోనమోదయిన 2.178శాతం నుంచి జూన్‌లో 0.9శాతానికి టోకుధరలసూచీ ద్రవ్యోల్బణం తగ్గిన సంగతి తెలిసిందే. ఈబాట లోనే జులైనెలకు రిటైల్‌ధరల వినియోగద్రవ్యో ల్బణం వివరాలుసైతం వెల్లడి అవుతాయి. సిపిఐజూన్‌లో 2.18శాతంనుంచి 1.54శాతానికి క్షీణించింది. ఇక వచ్చేవారం ట్రేడింగ్‌ నాలుగు రోజులకే పరిమితం అవుతున్నది. మంగళవారం 15న స్వాతంత్య్ర దినోత్సవం కారణంగా బిఎస్‌ఇ, ఎన్‌ఎస్‌ఇలకు సెలవు ఉంటుంది.
బుధ వారం అమెరికా కేంద్ర బ్యాంకు ఫెడ్‌రిజర్వు పాలసీవివరాలు వెల్లడి అవుతాయి. ఇక శుక్ర వారం జూన్‌నెల పారిశ్రామికోత్పత్తిప్రగతి సూచీ వెల్లడిఅయ్యాయి. వస్తుసేవలపన్ను, అమలు నేపథ్యంలో ఐఐపి 0.1శాతం క్షీణించింది. 2013 తర్వాత మళ్లీ కనిష్టస్థాయిలో నమోదయింది. కేపిటల్‌గూడ్స్‌రంగం 6.77శాతంమేరవెనకడుగు వేయడం ప్రభావంచూపింది. కాగా ఐఊపి ప్రభావంసోమవారం ట్రేడింగ్‌పై ప్రతిఫలించవచ్చు నని పేర్కొంటున్నారు ఆర్ధిక గణాంకాలతోపాటు వర్షపాత విస్తరణకు సైతం ప్రాధాన్యం ఉన్నట్లు మార్కెట్‌ వర్గాలుచెపుతున్నాయి. ఈ నెల 9 కల్లా దేశవ్యాప్తంగా వర్షపాతం సాధారణ సగటుకంటే 3శాతం తక్కువగాఉంది. అలాగే కార్పొరేట్‌ ఫలి తాలు కూడా కొంత కీలకం అవుతాయి. సోమవారంగ్రాసిమ్‌ ఇండస్ట్రీస్‌,కోల్‌ ఇండియా, టాటాపవర్‌ ఫలితాలు వెల్లడిస్తాయి. వచ్చే వారం ఈ అంశాలతోపాటు ముడిచమురుధరలు, డాలరుతోరూపాయి మారకంవిలువలు, ఆసియా యూరోప్‌మార్కెట్ల కదలికలు కూడా కొంత కీలకం కానున్నాయి. అలాగే విదేశీ పెట్టుబడుల ధోరణులు కూడా మార్కెట్‌ సెంటిమెంట్‌ను ప్రభావితంచేస్తాయి.